
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθμός εισακτέων στην Εθνική Σχολή Δημόσιας Διοίκησης (7ος 

Εισαγωγικός Διαγωνισμός). 1 

Σύσταση τμήματος Στελεχών Κοινοτικής Κατεύθυνσης στην Εθνική 

Σχολή Δημόσιας Διοίκησης. 2 

Πολιτογράφηση αλλοδαπών. 3 

Τροποποίηση διατάξεων της 22801/4512/6.11.86 απόφασης 

Υπουργού Οικονομικών παράταση προθεσμιών... 4 

Μεταφορά ζύθου. 5 

Αύξηση ορίου έκδοσης εγγυητικών επιστολών από την Τράπεζα Πί- 

στεως. 6 

Τροποποίηση της Υπουργικής Απόφασης Α6/1090/85 σχετικά με 
την «Κυκλοφορία δρογών και σκευασμάτων από δρόγες». ... 7 
Ανακαθορισμός του ύψους των ασφαλιστικών κατηγοριών του 

ΤΕΒΕ. 8 

Άρση αδειών ίδρυσης και λειτουργίας Ιδιωτικών Μουσικών Ιδρυ¬ 
μάτων. 9 

Ορισμός μελών επιστημονικού Συμβουλίου του Ινστιντούτου Επε¬ 
ξεργασίας Λόγου. 10 

Προσωρινή διακοπή λειτουργίας Κρατικού Αερολιμένα Επιταλίου 

Νομού Ηλείας. 11 

Σύσταση και λειτουργία εξηρτημένης υπηρεσίας της Ιεράς Μητρο- 

πόλεως Γουμενίσσης, Αξιουπόλεως και Πολυκάστρου.12 

Σύσταση και λειτουργία «Γενικού Φιλοπτώχου Ταμείου» της Ι.Μ. 
Αγιάς και Συκουρίου και ενοριακών τοιούτων.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΕΚ/ΤΜΒ/81δ/4/4941/29581 (1) 


Αριθμός εισακτέων στην Εθνική Σχολή Δημόσιας Διοίκησης (7ος Εισα¬ 
γωγικός Διαγωνισμός). 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 16 παρ. 1 του Ν. 1388/1983 «Ίδρυση 
Εθνικού Κέντρου Δημόσιας Διοίκησης» (ΦΕΚ 113/1983). 

2. Την αριθ. 885/24.1.1992 γνώμη του Δ.Σ. του ΕΚΔΔ, αποφασί¬ 
ζουμε: 

Ο συνολικός αριθμός εισακτέων στην Εθνική Σχολή Δημόσιας Διοί¬ 
κησης κατά τον έβδομο (7ο) εισαγωγικό διαγωνισμό ορίζεται και κατα- 
νέμεται σε τμήματα ως εξής: 

1. Τμήμα Γενικής Διοίκησης τριάντα τρεις (33) σπουδαστές. 

2. Τμήμα Εμπορικών Ακολούθων επτά (7) σπουδαστές. 

3. Τμήμα Κοινωνικής Διοίκησης σαράντα (40) σπουδαστές και ειδι¬ 
κότερα: 

α. Πρόγραμμα Διοίκησης Νοσοκομείων δέκα πέντε (15) σπουδαστές. 


β. Πρόγραμμα Υπουργ. Υγείας, Πρόνοιας και Κοινωνικών Ασφαλί¬ 
σεων είκοσι πέντε (25) σπουδαστές, δηλαδή: 

βα) Δέκα (10) σπουδαστές για το Υπουργείο Υγείας, Πρόνοιας. 

ββ) Δέκα (10) για τη Γενική Γραμματεία Κοινωνικών Ασφαλίσεων 
και Ασφαλιστικά Ταμεία. 

βγ) Πέντε (5) σπουδαστές για Ν.Π.Δ.Δ. του Τομέα Κοινωνικής Πρό¬ 
νοιας. 

4. Τμήμα Τοπικής Αυτοδιοίκησης είκοσι (20) σπουδαστές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1992 

Ο ΥΠΟΥΡΓΟΣ 

Σ. ΚΟΥΒΕΛΑΣ 
-♦- 

Αριθ. ΑΙΕΚ/ΤΜΒ/80/25/3033 (2) 

Σύσταση τμήματος Στελεχών Κοινοτικής Κατεύθυνσης στην Εθνική 
Σχολή Δημόσιας Διοίκησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις της παρ. 7 του άρθρου 14 του Ν. 1388/83 «Ίδρυση 
ΕΚΔΔ», και την περίπτωση δ’ του άρθρου 23 του Ν. 1586/86 «Βαθμο¬ 
λογική διάρθρωση των θέσεων του Δημοσίου και άλλες διατάξεις» 
(ΦΕΚ 37/Α/1.4.86). 

2. Την ανάγκη δημιουργίας εξειδικευμένων στελεχών σε θέματα Ευ¬ 
ρωπαϊκής Κοινότητας για την κάλυψη των αντιστοίχων υπηρεσιακών 
αναγκών των Υπουργείων, των Ν.Π.Δ.Δ. και των ΟΤΑ. 

3. Το πρακτικό της 101/12.12.91 συνεδρίασης του Δ.Σ. του 
ΕΚΔΔ, που διεβιβάσθη με το υπ’ αριθμ. πρωτ. 277/Φ1.32 έγγραφο 
του Εθνικού Κέντρου Δημόσιας Διοίκησης, αποφασίζουμε: 

1. Συνιστούμε στην Εθνική Σχολή Δημόσιας Διοίησης (ΕΣΔΔ) του 
Εθνικού Κέντρου Δημόσιας Διοίκησης (ΕΚΔΔ) «Τμήμα Στελεχών Κοι¬ 
νοτικής Κατεύθυνσης», από την Ζ’ Εκπαιδευτική Σειρά, για την δη¬ 
μιουργία Στελεχών εξειδικευμένων σε θέματα Ευρωπαϊκής Κοινότη¬ 
τας, που θα καλύψουν τις υπηρεσιακές ανάγκες των Υπουργείων των 
ΝΠΔΔ και των ΟΤΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1992 

Ο ΥΠΟΥΡΓΟΣ 

Σ. ΚΟΥΒΕΛΑΣ 
-♦- 

Αριθ. Φ. 7715/8553/91 κ.ά (3) 

,/ Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

1) Με την Φ. 7715/8553/91/17.2.1992 απόφαση του Υπουργού 
Εσωτερικών, έγινε δεκτή η από 23.8.1989 αίτηση πολιτογράφησης 
της αλλογενούς αλλοδαπής ΤΣΕΝΓΚ Μεϊ - Λόου του Έντυ, για την 
απόκτηση της Ελληνικής Ιθαγένειας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Με τη Φ. 108/866/92 όμοια με την παραπάνω χρονολογία, 
έγινε δεκτή η από 21.5.1990 αίτηση πολιτογράφησης της ομογενούς 
αλλοδαπής ΚΑΜΠΟΥΡΟΠΟΥΛΟΥ Παρασκευής - Μαρίας του Δημη- 
τρίου, για την απόκτηση της Ελληνικής Ιθαγένειας. 

3) Με τη Φ. 3204/2851/92 όμοια με την παραπάνω χρονολογία, 
έγινε δεκτή η από 2.1.1991 αίτηση πολιτογράφησης της ομογενούς 
οιλλοδαπής ΣΤΤΛ1ΑΝΟΥ Ευαγγελίας - Αντιγόνης του Νικολάου, για 
την απόκτηση της Ελληνικής Ιθαγένειας. 

Αθήνα, 17 Φεβρουάριου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

-- ♦ - 

Αριθ. 3003310/1018/0029 (4) 

Τροποποίηση διατάξεων της 22801/4512/6.11.86 απόφασης 
Υπουργού Οικονομικών παράταση προθεσμιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Γ. Σχετικά αιτήματα των ποτοποιών Ελλάδας. 

2. Τις διατάξεις του Κώδικα των Νόμων «περί φορολογίας οιν/τος» 
όπως έχουν τροποποιηθεί, συμπληρωθεί και ισχύουν σήμερα. 

3. Τις διατάξεις του Ν. 301/1976 «περί της, στην Εφημεριίδα της 
Κυβέρνησης δημοσιευομένης ύλης κ.λπ.». 

4. Τις διατάξεις του Ν. 1558/1985 «περί Κυβερνήσεως και Κυβερ¬ 
νητικών Οργάνων». 

5. Τις διατάξεις της απόφασής μας 22801/4512/6.11.86 «παρα¬ 
γωγή και διάθεση αλκοολούχων ποτών», όπως έχουν τροποποιηθεί με 
τις αποφάσεις μας 24309/6191/22.12.1987, 12601/3411/ 
30.6.1988, 24498/6365/88/3.1.89, 3018224/8783/0029/ 
28.12.89 και 3000083/0014/0029/10.1.91. 

6. Την Υ. 1489/1076692/1224/0006Α/23.8.91 (ΦΕΚ 692/ 
Β/26.8.91) Κοινή Απόφαση Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών», αποφασίζουμε: 

1. Τροποποιούμε την απόφασή μας 22801/4512/6.11.86 όσον 
αφορά τις προθεσμίες που προβλέπονται στο άρθρο 22, της απόφασης 
αυτής ως εξής: 

Ορίζουμε προθεσμία εφαρμογής των διατάξεων του άρθρου 21 την 
31.12.1992 αντί της 31.12.1991 που είχε ορισθεί με την 3000083/ 
0014/0029/10.1.92 απόφασή μας. 

2. Για τα λοιπά ισχύουν οι διατάξεις της απόφασής μας 22801/ 
4512/6.11.86, όπως έχει τροποποιηθεί και ισχύει μέχρι σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως, η 
δε ισχύς της αρχίζει από την ημερομηνία υπογραφής της. 

Αθήνα, 18 Φεβρουάριου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-- 

Αριθ. 3003049/392/0098 (5) 

Μεταφορά ζύθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 του Π.Δ. 965/80 (Α' 243) όπως αυτό 
αντικαταστάθηκε με το άρθρο 3 του Π.Δ. 483/91/Α' 177 διορθ. Δ' 191). 

2. Την Υ. 1660/1007556/116/0006Α/23.1.92 (Β’ 31) κοινή από¬ 
φαση του Πρωθυπουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στον Υφυπουργό Οικονομικών», αποφα¬ 
σίζουμε: 

1. Η μεταφορά χύμα ζύθου από ζυθοποιείο σε ζυθοποιείο της ίδιας επι¬ 
χείρησης, ή η μεταφορά χύμα ζύθου με σκοπό την εμφιάλωση από μία ζυ- 
θοποιητική μονάδα μιάς επιχείρησης σε ζυθοπόιητική μονάδα άλλης επι¬ 
χείρησης, για λογαριασμό της οποίας παρασκεύασε το ζύθο, καθώς και η 
μεταφορά χύμα ζύθου προελεύσεως (αλλοδαπής από τον Τελωνειακό χώρο 
στη μονάδα εμφιαλώσεως, γίνεται με έγγραφη άδεια μεταφοράς της αμρό- 
διας Χημικής Υπηρεσίας ύστερα από αίτηση του ενδιαφερομένου. 

Η άδεια μεταφοράς για μεν τον μεταφερόμενο εγχώριο ζύθο εκδίδεται 
από τη Χημική Υπηρεσία που εποπτεύει το ζυθοποιείο παραγωγής, για δε 


τον εισαγόμενο ζύθο από τη Χημική Υπηρεσία στην αρμοδιότητα της 
οποίας ανήκει το Τελωνείο εισαγωγής. 

Στην άδεια μεταφοράς αναγράφονται τα ποσοτικά και ποιοτικά στοιχεία, 
(αντίγραφο δε αυτής συνοδεύει τον μεταφερόμενο ζύθο. 

2. Η μεταφορά συσκευασμένου ζύθου από μία ζυθοποιητική μονάδα σε 
ζυθοποιητική μονάδα άλλης Εταιρείας για λογαριασμό της οποίας παρα¬ 
σκεύασε το ζύθο, καθώς και η μεταφορά συσκευασμένου ζύθου από τα ζυθο¬ 
ποιεία στις αποθήκες τους που λειτουργούν εκτός του χώρου των ζυθο¬ 
ποιείων και οι οποίες έχουν εγκριθεί από τη Φοροτεχνική Διεύθυνση του Γε¬ 
νικού Χημείου του Κράτους, ύστερα από σύμφωνη γνώμη της Χημικής 
Υπηρεσίας που εποπτεύει το ζυθοποιείο, γίνεται με τα παραστατικά του 
Κώδικα Φορολογικώγ'Στοιχείων, τα οποία τίθενται στη διάθεση της Χημι¬ 
κής Υπηρεσίας που εποπτεύει το Ζυθοποιείο. 

Η διάθεση του μηνός και τα αποθέματα του ζύθου στις αποθήκες των 
Ζυθοποιείων θα δηλώνονται στις μηνιαίες δηλώσεις των Ζυθοποιείων στα 
οποία ανήκουν. 

3. Η μεταφορά συσκευασμένου ζύθου από Ζυθοποιείο σε Ζυθοποιείο της 
ίδιας επιχείρησης θα γίνεται μετά παραστατικά που προβλέπονται από τις 
ισχύουσες φορολογικές διατάξεις. Με την ποσότητα δε του μεταφερομένου 
ζύθου θα πιστώνεται το Ζυθοποιείο αποστολής και θα χρεώνεται το ζυθο- 

,.ποιείο παραλαβής.. 

Η απόφαση αυτή να δημοσιευθεί στην Εφημερίδα της Κυβερνήσεως και 
ισχύει από την ημέρα της δημοσιεύσεώς της. 

Αθήνα, 18 Φεβρουάριου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 


-» - 

Αριθ. 2002052/658 (6) 

Αύξηση ορίου έκδοσης εγγυητικών επιστολών από την Τράπεζα Πίστεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Το Π.Δ. 284/1988 «Οργανισμός του Υπουργείου Οικονομικών». 

2. Τις αποφάσεις μας: α) 166915/2570/17.11.77 με την οποία κα¬ 
θορίζονται οι όροι και οι προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα εγγυήσεις στο Δημόσιο και τα 
Νομικά Πρόσωπα Δημοσίου Δικαίου για την εκτέλεση έργων, προμήθειες 
κ.λπ. β) Την 2035637/8878/0025/11.6.90 με την οποία ορίστηκε το 
ανώτατο όριο έκδοσης εγγυητικών επιστολών της Τράπεζας Πίστεως στο 
ποσό των τριάντα πέντε δισεκατομμυρίων (35.000.000.000). 

3. Την από 13 Ιανουάριου 1992 αίτηση της Τράπεζας Πίστεως για αύ¬ 
ξηση του ανωτάτου ορίου εγγυητικών επιστολών. 

4. Την 1048293/800/0006Α/24.5.91 απόφαση Υπουργού Οικονο¬ 
μικών «περί μεταβίβασης εξουσίας στο Γενικό Γραμματέα κ.τλ.». 

5. Τη δραστηριότητα της Τράπεζας αυτής όπως εμφανίζεται στη Λογι¬ 
στική Κατάσταση Νο 1 μηνός Οκτωβρίου 1991, αποφασίζουμε: 

Ορίζουμε στο εξής ανώτατο όριο έκδοσης εγγυητικών επιστολών της 
Τράπεζας Πίστεως για τις (ανωτέρω περιπτώσεις στο ποσό των δραχμών 
εξήντα δισεκατομμυρίων δραχμών (60.000.000.000) με τους όρους και 
τις προϋποθέσεις βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και στα Ν.Π.Δ.Δ. για εκτέ¬ 
λεση έργων προμήθειες κ.τ.λ. (απόφασή μας 166915/2570/ 
17.11.87). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1992 

Με εντολή Υπουργού 

Ο Γενικός Διευθυντής 

ΒΑΣΙΛΕΙΟΣ ΡΙΖΑΣ 


♦ 


• Αριθ. Α6/398 (7) 

Τροποποίηση της Υπουργικής Απόφασης Α6/1090/85 σχετικά με την 
«Κυκλοφορία δρογών και σκευασμάτων από δρόγες». 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις: α) Του άρθρου 2 του Ν. 1316/83 όπως αντικατα- 
στάθηκε με το άρθρο 1 του ν. 1965/91. 
β) Του άρθρου 14 του Ν. 1316/83. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Την Υπουργική Απόφαση Α6/1090/85 για την «Κυκλοφορία 
δρογών και σκευασμάτων από δρόγες». 

3. Την εισήγηση του ΔΣ/ΕΟΦ αριθ. 0-930/16/13.11.91, αποφα¬ 
σίζουμε: 

Τροποποιούμε την απόφασή μας αριθ. Α6/1090/85 σχετικά με την 
«Κυκλοφορία δρογών και σκευασμάτων από δρόγες» ως προς τα άρθρα 
5 και 6 αυτής και ορίζουμε τα κατωτέρω: 

α) Άρθρο 5 παρ. 2 

Για την ανανέωση της άδειας κυκλοφορίας δρογών και σκευασμάτων 
από δρόγες ο Υπεύθνος κυκλοφορίας υποβάλλει στον ΕΟΦ τρεις μήνες 
πριν λήξει η παλαιά άδεια κυκλοφορίας, σχετική αίτηση. 

Η αίτηση συνοδεύεται από τα πληροφοριακά στοιχεία και δικαιολο- 
γητικά του άρθρου 2 παρ. 2 εδαφ. α, β, γ, δ, ε, ζ, η,τ, ιβ, ιγ και της παρ. 
4 της Υπουργικής Απόφασης Α6/1090/85 καθώς και αντίγραφα της 
άδειας κυκλοφορίας του προϊόντος. 

β) Άρθρο 6 «Δημοσίευση». 

Περίληψη της άδειας κυκλοφορίας, της ανάκλησης ή της αναστολής 
της άδειας κυκλοφορίας του προϊόντος δημοσιεύεται στην Εφημερίδα 
της Κυβερνήσεως. 

Η ισχύς της απόφασης αυτής, αρχίζει από της δημοσιεύσεως στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Φεβρουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-*- 

Αριθ. Φ35/οικ. 193 (8) 

Ανακαθορισμός του ύψους των ασφαλιστικών κατηγοριών του ΤΕΒΕ, 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 33 του Ν. 1902/90 «Ρύθ¬ 
μιση συνταξιοδοτικών και άλλων συναφών θεμάτων» (Α' 138) σε συν¬ 
δυασμό με τις διατάξεις της παρ. 1 του άρθρου 7 του Ν. 1027/80 «περί 
τροποποιήσεως και συμπληρώσεως της περί ΤΕΒΕ νομοθεσίας και άλ¬ 
λων τινών διατάξεων» Α' 49). 

2. Το Π.Δ. 359/91 «Διορισμός μελών της Κυβέρνησης και Υφυ¬ 
πουργών» (Α' 127) και την Κοινή Απόφαση Υ. 1540/18.9.91 «Ανά¬ 
θεση αρμοδιοτήτων στον Υφυπουργό Υγείας, Πρόνοιας και Κοιν. Ασφα¬ 
λίσεων» (Β' 754). 

3. Το Π.Δ. 105/19888 «Οργανισμός της Γενικής Γραμματείας 
Κοινωνικών Ασφαλίσεων» (Α' 46). 

4. Τη γνώμη του Δ.Σ. του ΤΕΒΕ που διατυπώθηκε στην 22/92/ 
22.1.92 συνεδρίασή του, αποφασίζουμε: 

Από 1.3.1992 η υποχρεωτική μηνιαία εισφορά των ασφαλισμένων 
του Ταμείου Ασφαλίσεως Επαγγελματιών και Βιοτεχνών της Ελλάδος 
(ΤΕΒΕ) για τους Κλάδους Σύνταξης και Ασθένειας, ορίζεται κατά 
ασφαλιστική κατηγορία ως εξής: 


Ασφαλιστική 

Ασφάλιστρο 

Ασφάλιστρο 

Σύνολο 

Κατηγορία 

Κλάδου 

Κλ. Ασθένειας 

Σύνολο 

Α 

4.300 

2.000 

6.300 

Β 

5.900 

2.100 

8.000 

Γ 

7.700 

2.600 

10.300 

Δ 

9.500 

3.000 

12.500 

Ε 

11.100 

3.600 

14.700 

ΣΤ 

14.500 

3.900 

18.400 

Ζ 

17.900 

4.800 

22.700 

Η 

26.000 

5.300 

31.300 

Θ 

33.700 

5.400 

39.100 

I 

41.200 

5.500 

46.700 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Φεβρουάριου 1992 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 


Αριθ. ΚΑΤΕΧΝ/Δ/8732 (9) 

Άρση αδειών ίδρυσης και λειτουργίας Ιδιωτικών Μουσικών Ιδρυμά¬ 
των. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Τις αποφάσεις χορήγησης αδείας ίδρυσης και λειτουργίας αριθ. 
ΚΑΤΕΧΝ/Δ/7766/508/12.6.86 (ΦΕΚ 523/13/86), ΚΑΤΕΧΝ/ 
Δ/59705/2514/6.10.91 (ΦΕΚ 660/Β/19.10.81), ΚΑΤΕΧΝ/Δ/ 
48381/2567/22.9.83 (ΦΕΚ 572/Β/4.10.83), ΚΑΤΕΧΝ/Δ/ 
32846/6.8.86 (ΦΕΚ 760/Β/86), ΚΑΤΕΧΝ/Δ/13437/ 952/ 
13.9.88 (ΦΕΚ 703/Β/23.9.88), ΚΑΤΕΧΝ/Δ/14584/ 891/ 

30.9.85 (ΦΕΚ 663/Β/1.11.85), ΚΑΤΕΧΝ/Δ/27396/ 1681/ 

13.8.85 (ΦΕΚ 505/Β/85), ΚΑΤΕΧΝ/Δ/32929/1953/14.8.85 
(ΦΕΚ 507/Β/27.8.85), ΚΑΤΕΧΝ/Δ/53886/3202/5.1.85 (ΦΕΚ 
47/Β/29.1.85), ΚΑΤΕΧΝ/Δ/38430/27.1.87 (ΦΕΚ 73/Β/ 
5.2.87). 

5. Την αριθ. ΥΠΠΟ/ΓΝΟΣ/49095/30.10.91 απόφαη «μεταβί¬ 
βαση αρμοδιοτήτων Υπουργού και δικαιώματος υπογραφής «Με εντολή 
Υπουργού στους Γεν. Γραμματείας, Γεν. Δ/ντές και Προϊσταμένους 
των Δ/νσεων Τμημάτων και Γραφείων της Κ.Υ. του ΥΠΠΟ» (ΦΕΚ Β/ 
987/28.11.91). 

6. Το αρ. ΦΕΑ 8/6.2.82 του τμήματος Επιθεωρήσεως Σχολών και 
Καλλιτεχνικής Εκπαίδευσης, αποφασίζουμε: 

Αίρουμε τις άδειες ίδρυσης και λειτουργίας των κάτωθι Μουσικών 
Σχολών και Σχολών Βυζ. Μουσικής, επειδή σύμφωνα με την παρ. 1 
περ. α' του άρθρου 7 του Β.Δ. 16/66 «περί ιδρύσεως ιδιωτικών Μουσι¬ 
κών ιδρυμάτων» διέκοψαν την λειτουργία τους επί δύο συνεχή σχολικά 
έτη. 

1. «Μουσική Σχολή Α. Μακρή». 

2. «Πρότυπος Μουσιχκή Σχολή Ν. Ψυχικού». 

3. Μουσική Σχολή Αίγιου Ευτέρπη. .■>’ 

4. Παρ/μα στη Μυτιλήνη της «Μουσικής Σχολής Μ. Γαβριηλί- 
δου». 

5. «Μουσική Σχολή Ηρακλείου». 

6. «Ιόνιος Μουσική Σχολή Γλυφάδας». - _ 

7. «Μουσική Σχολή Νεφέλη». 

8. «Απολλώνιος Μουσική Σχολή». 

9. «Σχολή Βυζ. Μουσικής «Το Βυζάντιο». 

10. «Σχολή Βυζ. Μουσικής Μουσικού Ομίλου Σπάρτης». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 


♦ 


Αριθ. 2008(ΦΟΡ)259 (10) 

Ορισμός μελών Επιστημονικού Συμβουλίου του Ινστιντούτου Επεξερ¬ 
γασίας Λόγου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Με την 1837(ΦΟΡ)243/17.2.91 απόφαση του Υπουργού Βιομη¬ 
χανίας, Ενέργειας και Τεχνολογίας διορίσθηκαν μέλη του Επιστημονι¬ 
κού Συμβουλίου του Ινστιντούτου Επεξεργασίας Λόγου οι: 

1. Γ. Καραγιάννης, καθηγητής του Εθνικού Μετσόβιου Πολυτε¬ 
χνείου, ως πρόεδρος. 

2. Π. θεοχάρης, ομότιμος καθηγητής του Εθνικού Μετσόβιου Πολυ¬ 
τεχνείου. 

3. Γ. Μπαμπινιώτης, καθηγητής γλωσσολογίας του Εθνικού και 
Καποδιστριακού Πανεπιστημίου Αθηνών. 

4. Ι.Τεγόπουλος, καθηγητής του Εθνικού Μετσόβιου Πολυτε¬ 
χνείου. 

5. Γ. Παπακωνσταντίνου, καθηγητής του Εθνικού Μετσόβιου Πολυ¬ 
τεχνείου. 

Η θητεία των μελών του Επιστημονικού Συμβουλίου είναι τριετής 
και μπορεί να ανανεώνεται. 

/ 

Αθήνα, 17 Φεβρουάριου 1992 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 

♦- 

Αριθ. Α3/Α/6482/635 (11) 

Προσωρινή διακοπή λειτουργίας Κρατικού Αερολιμένα Επιταλϊου Νο¬ 
μού Ηλείας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ. 714/70 περί «ιδρύσεως ΔΕΜ και Οργανώσεως ΥΠΑ» 
όπως τροποποιήθηκε με τον Ν. 1340/83. 

β) Του Π.Δ. 56/89 περί οργανισμού της ΤΠΑ. 

γ) Του από 7.8.31 Π.Δ. περί «Κ.Ε.Κ.». 

δ) Των Κανόνων Εναερίου Κυκλοφορίας Β.Δ. 170/1969 όπως τρο¬ 
ποποιήθηκε με το Β.Δ. 61/1972. 

ε) Το Ν. 1815/1988 περί «Κυρώσεως του Κώδικα Αεροπορικού Δι¬ 
καίου». 

2. Την υπ’ αριθ. ΥΠΑ/Β1/Α/36683/4313/9.10.1990 απόφαση 
ίδρυσης και λειτουργίας Κρατικού Αερολιμένα Επιταλϊου Νομού 
Ηλείας. 

3. Το υπ’ αριθ. 220631 ΕΟΑΤΟΑΕΒ σήμα της Ολυμπιακής Αερο¬ 
πορίας Α.Ε. με το οποίο μας γνωστοποίησε ότι δεν προτίθεται να επανα- 
λάβει τις πτήσεις στον υπόψη Αερολιμένα, στο άμεσο μέλλον. 

4. Το γεγονός ότι δεν υπάρχει επί του παρόντος ενδιαφέρον για εκτέ¬ 
λεση εμπορικών πτήσεων στον υπόψη Αερολιμένα, αποφασίζουμε: 

1. Διακόπτουμε προσωρινά και μέχρι την εκ νέου εκδήλωση ενδιαφέ¬ 
ροντος για εκτέλεση εμπορικών πτήσεων, την παροχή Αεροναυτικών 
Πληροφοριών Αεροδρομίου (ΑΕΙ5) και των λοιπών εξυπηρετήσεων αρ¬ 
μοδιότητας ΥΠΑ στον Αερολιμένα Επιταλϊου. 

2. Οι εμπλεκόμενες Δ/νσεις της ΥΠΑ παρακαλούνται για ενέργειες 
αρμοδιότητάς των. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Φεβρουάριου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
- —φ,- 

Αριθ. 115 - (12) 

Σύσταση και λειτουργία εξηρτημένης υπηρεσίας της Ιεράς Μητροπό- 
λεως Γουμενίσσης, Αξιουπόλεως και Πολυκάστρου. 

Ο ΜΗΤΡΟΠΟΛΙΤΗΣ 
ΓΟΥΜΕΝΙΣΣΗΣ, ΑΞΙΟΥΠΟΛΕΩΣ & 
ΠΟΛΥΚΑΣΤΡΟΥ ΔΗΜΗΤΡΙΟΣ 

Έχοντας υπόψη: 

α) Το άρθρο 29 παρ. 1 του Ν. 590/1977 «περί Καταστατικού Χάρ¬ 
του της Εκκλησίας της Ελλάδος». 

β) Το άρθρο 20 παρ. 2 του Κανονισμού 1/69 της Ιεράς Συνόδου της 
Εκκλησίας της Ελλάδος «περί οργανισμού διοικήσεως των Εκκλησια¬ 
στικών Σωμάτων και Οργάνων». 

γ) Τις υποχρεώσεις μας προς το πλήρωμα της Εκκλησίας, σύμφωνα 
με τους θείους και ιερούς Κανόνες που επιβάλλουν στον Επίσκοπο την 
ποιμαντική φροντίδα και, ειδικότερα, τη φιλανθρωπική διακονία, απο¬ 
φασίζουμε: 

την ίδρυση και λειτουργία εξηρτημένης υπηρεσίας στην Ιερά Μητρό¬ 
πολη Γουμενίσσης, Αξιουπόλεως και Πολυκάστρου, με την επωνυμία 
«ΛΟΓΙΑ ΦΙΛΑΔΕΛΦΙΑΣ ΚΑΙ ΑΛΛΗΛΕΓΓΥΗΣ». 

Ο τρόπος διοικήσεως και λειτουργίας αυτής της Υπηρεσίας καθορίζε¬ 
ται με ιδιαίτερο Κανονισμό. 


Η απόφαση αυτή να δημοσιευθεί στην Εφημερίδα της Κυβερνήσεως. 
Γουμένισσα, 27 Νοεμβρίου 1991 
Ο Μητροπολίτης 

ΐ Ο ΓΟΥΜΕΝΙΣΣΗΣ, ΑΞΙΟΥΠΟΛΕΩΣ & ΠΟΛΥΚΑΣΤΡΟΥ 
ΔΗΜΗΤΡΙΟΣ 


ΚΑΝΟΝΙΣΜΟΣ 

ΣΥΣΤΑΣΕΩΣ - ΛΕΙΤΟΥΡΓΙΑΣ ΤΗΣ 
«ΛΟΓΙΑΣ ΦΙΛΑΔΕΛΦΙΑΣ ΚΑΙ ΑΛΛΗΛΕΓΓΥΗΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΓΟΥΜΕΝΙΣΣΗΣ, ΑΞΙΟΥΠΟΛΕΩΣ & ΠΟΛΥΚΑΣΤΡΟΥ 

ΚΕΦΑΛΑΙΟ Α- 
Τίτλος, έδρα, σκοπός, μέσα 

Άρθρο 1 

Στην Ιερά Μητρόπολη Γουμενίσσης, Αξιουπόλεως και Πολυκάστρου 
και στην έδρα της συνιστάται ποιμαντική - φιλανθρωπική διακονία, ως 
εξηρτημένη Υπηρεσία της Ιερά Μητροπόλεως και με την επωνυμία 
«Λόγια Φιλαδελφίας και Αλληλεγύης». 

Η διοίκηση και εκπροσώπηση της Υπηρεσίας καθορίζονται στο Γ- 
Κεφάλαιο. 

Άρθρο 2 

Σκοπός της Υπηρεσίας αυτής είναι η ευρύτερη φιλανθρωπική διακο¬ 
νία των μελών, κυρίως, του Εκκλησιαστικού Σώματος τα οποία βρίσκο¬ 
νται σε δυσχερή θέση και έχουν ανάγκη από υλική ή πνευματική βοή¬ 
θεια. 

Η διακονία αυτή αποτελεί συνέπεια της λειτουργικής βιώσεως της 
ενότητας του Εκκλησιαστικού Σώματος και εκπληρώνεται είτε από την- 
κεντρική Υπηρεσία (ΛΟ.ΦΙ.Α.) είτε δια μέσου των Ενοριών (Ε.Λ.Φ.Α.). 

α) με τη χορήγηση τακτικών και εκτάκτων βοηθημάτων σε απόρους. 

β) με τη μέριμνα για τους εμπεριστάατους (φυλακισμένους, απορφα¬ 
νισμένες οικογένειες, εγκαταλελειμμένα παιδιά και γέροντες, άπορους 
ασθενείς, νέους με προβλήματα κοινωνικής εντάξεως ή επανεντάξεως, 
θύματα θεομηνιών κ.α.). 

γ) με τη χορήγηση υποτροφιών σε φοιτητές - σπουδαστές - μαθητές, 
βασικά, απόρων και πολυτέκνων οικογενειών. 

δ) με τη δημιουργία άλλων εξαρτημένων υπηρεσιών - Γραφείων. 

ε) με την ενίσχυση αντιστοίχων κοινωφελών προσπαθειών, μη κερδο¬ 
σκοπικών, καθώς και εκπαιδευτικών ιδρυμάτων - σωματείων. 

και στ) με κάθε άλλο αναγκαίο και πρόσφορο μέσον. 

ΚΕΦΑΛΑΙΟ Β’ 

Ενοριακή οργάνωση 

Άρθρο 3 

Για την ευχερέστερη εκπλήρωση των σκοπών της Υπηρεσίας, δη- 
μιουργείται σε κάθε Ενορία της I. Μητροπόλεως Γουμενίσσης, Αξιουπό- 
λεως και Πολυκάστρου παράρτημα με την ονομασία «Ενοριακή Λόγια 
Φιλαδελφίας και Αλληλεγγύης» (ΕΛ.Φ.Α.). 

Άρθρο 4 

Μέλη κάθε Ενοριακής Λόγιας Φιλαδελφίας και Αλληλεγγύης είναι 
αυτοδικαίως όλοι οι ενορίτες και οι ενορίτισσες. 

Άρθρο 5 

α) Κάθε Ενοριακή Λόγια Φιλαδελφίας και Αλληλεγγύης δεν έχει 
δική της νομική προσωπικότητα. 

β) Στις Ενορίες Γουμένισσας, Πολυκάστρου, Αξιουπόλεως και Γεφύ- 
ρας η Ε.Λ.Φ.Α. διοικείται από επταμελή Διοικητική Επιτροπή (ΔΕ) που 
συγκροτείται κάθε τριετία και αποτελείται από ένα Εφημέριο ως Πρόε¬ 
δρο, από ένα μέλος του Εκκλησιαστικού Συμβουλίου και από πέντε κυ¬ 
ρίες ή δεσποινίδες της Ενορίας ως μέλη. Στις ενορίες των χωριών, κάθε 
Ε.Λ.Φ.Α. διοικείται από πεταμελή Δ.Ε. με αντίστοιχη διάρθρωση (τον 
Εφημέριο - Πρόεδρο, ένα Εκκλησιαστικό Επίτροπο και τρεις κυρίες ή 
δεσποινίδες ως Μέλη). 

γ) Ο Μητροπολίτης διοιρίζει τον Εφημέριο - Πρόεδρο και τα μέλη, με 
πρόταση του Προέδρου. 

δ) Τα μέλη της Διοικ. Επιτροπής είναι άμισθα και μπορούν να επανε¬ 
κλεγούν. 

ε) 0 Πρόεδρος και τα μέλη της Ενοριακής Λόγιας Φιλαδελφίας και 
Αλληλεγγύης μπορούν να αντικατασταθούν με απόφαση του Μητροπο¬ 
λίτη, και πριν από τη λήξη της τριετούς θητεΐς, είτε μετά από οικειοθελή 
παραίτηση είτε με απομάκρυνσή τους, εφόσον συντρέχουν ειδικοί λόγοι. 

στ) Μέλος της Διοικητικής Επιτροπής που απέχει αδικαιολόγητα 
από τις εργασίες της για δύο μήνες θεωρείται παρητημένο. 

Άρθρο 6 

Στην πρώτη συνεδρία μετά τη συγκρότησή της, η Διοικητική Επι¬ 
τροπή (Δ.Ε.) εκλέγει ένα από τα μέλη της ως Ταμία και ένα ως Γραμ¬ 
ματέα. Ως άμισθος Γραμματέας μπορεί να προσλαμβάνεται και οποιοσ¬ 
δήποτε άλλος Ενορίτης εκτός από τα μέλη της Επιτροπής. 

Ο Γραμματέας τηρεί τα πρακτικά των συνεδριάσεων της Δ.Ε., το βι¬ 
βλίο απόρων και διεξάγει τη σχετική αλληλογραφία. 

Άρθρο 7 

α) Η Δ.Ε. κάθε Ε.Λ.Φ.Α. συνεδριάζει τακτικά τουλάχιστον μιά φορά 
κάθε μήνα και έκτακτα με πρόσκληση του Προέδρου ή με αίτηση δύο 
τουλάχιστον μελών της. 

β) Η Δ.Ε. βρίσκεται σε απαρτία, όταν παρευρίσκονται τουλάχιστον 
τέσσερα μέλη της, αν είναι επταμελής, και τρία, αν είναι πενταμελής. 
Αποφασίζει με σχετική πλειοψηφία των παρόντων και, σε περίπτωση 
ισοψηφίας, υπερισχύει η ψήφος του Προέδρου. 

γ) Η Δ.Ε. ασχολείται με τις υποθέσεις που την αφορούν και, ιδιαί¬ 
τερα, ελέγχει τους πίνακες των εισπράξεων και των δαπανών τους 
οποίους θέτει υπόψη τής ο Ταμίας και αντίγραφό τους υποβάλλει στην 
κεντρική Υπηρεσία. 

■ ■ · Άρθρο 8 

Οι Δ.Ε. των Ε.Λ.Φ.Α. συγκροτούν κάθε χρόνο γενική συνέλευση με 
την προεδρία του Μητροπολίτη ή αντιπροσώπου του, για την εξέταση 
και τη διοργάνωση του όλου φιλανθρωπικού έργου. Τέτοιες συνελεύσεις 
μπορούν να συγκροτούνται και έκτακτα, όποτε υπάρχει ανάγκη. 

Πόροι των Ε.Λ.Φ.Α. και διάθεσή τους 

Άρθρο 9 

Πόροι της Ε.Λ.Φ.Α. είναι: α) οι εισπράξεις του υπάρχοντος κυτίου ή 
περιαγομένου δίσκου υπέρ των πτωχών και αναξιοπαθούντων, κατά τις 
λατρευτικές συνάξεις των πιστών. 

β) οι προαιρετικές ή με ενέργειες των μελών της εισφορές των πι¬ 
στών, τακτικές ή έκτακτες. 

γ) οι προαιρετικές εισφορές, δωρεές και κληροδοτήματα οποιωνδή- 
ποτε φιλοπτώχων. 

δ) οι εισπράξεις από διάφορα άλλα μέτρα της Δ.Ε. και από το Γενικό 
Έρανο της Αγάπης, που διενεργείται με απόφαση του Μητροπολίτου 
πριν από την εορτή των Χριστουγέννων, 
και ε) οποιαδήποτε ενίσχυση του δημοσίου ή άλλων φορέων. 

Άρθρο 10 

Για κάθε είσπραξη, δίδεται (από στέλεχος διπλοτύπων αποδείξεων 
θεωρημένο από τη Μητρόπολη), απόδειξη που υπογράφει ο καταθέτης 
και ο Ταμίας της Ε.Λ.Φ.Α. 

Οι εισπράξεις του κυτίου πρέπει να αναγράφονται απαραίτητα σε 
ιδιαίτερο βιβλίο (πρακτικό καταμετρήσεως). Το ευρεθέν ποσόν να επιβε¬ 
βαιώνεται με την υπογραφή του Προέδρου και τριών τουλάχιστον με¬ 
λών της Ε.Λ.Φ.Α., είτε είναι επταμελής είτε πενταμελής. Τα υπογράφο- 
ντα μέλη υποχρεωτικά παρευρίσκονται κατά το άνοιγμα του κυτίου και 
την καταμέτρηση του περιεχομένου του. 

Για τις εισπράξεις από περιφορά δίσκου υπέρ της Ε.Λ.Φ.Α., επίσης 
πρέπει να συντάσσεται στο ίδιο βιβλίο πρακτικό καταμετρήσεως, που θα 
το υπογράφουν ο Πρόεδρος και ο προαναφερόμενος αριθμός μελών της 
Ε.Λ.Φ.Α. Το ποσόν των εισπράξεων να παραδίδεται στον Ταμία. 

Άρθρο 11 

Οι πόροι της Ε.Λ.Φ.Α. διατίθενται: 

α) για την παντοειδή ενίσχυση - περίθαλψη - φροντίδα των μονίμων ή 
των προσωρινών κατοίκων της Ενορίας που βρίσκονται σε εμπερίστατη 
κατάσταση., 

β) για άσκηση ευρύτερης κοινωνικής ποιμαντικής διακονίας στην 
Ενορία 

και γ) για την ενίσχυση της κεντρικής Υπηρεσίας με ποσόν 30% από 


τις μηνιαίες προσόδους κάθε Ε.Λ.Φ.Α., που καταβάλλεται κάθε τριμη¬ 
νία με απόδειξη. 

Άρθρο 12 

Η απορία - ανάγκη κάθε εμπερίατατου πρέπει πρώτα να εξακριβώνε¬ 
ται με προσεκτική διακριτική έρευνα και έπειτα να καταγράφεται σε ει¬ 
δικό βιβλίο με πλήρη στοιχεία, το οποίο περιοδικά θα ελέγχεται από την 
κεντρική Υπηρεσία (ΛΟ.ΦΙ.Α). 

Άρθρο 13 

Για κάθε γενική ή ειδική ανάγκη παροχής βοήθειας, σε χρήμα ή σε 
είδος, αποφασίζει η Δ.Ε. με σχετική πλειοψηφία, σύμφωνα με τις διατά¬ 
ξεις του άρθρου 8 του παρόντος για την απαρτία. 

Μετά αποό την απόφαση αυτή, ο Ταμίας ενεργεί την πληρωμή, με 
βάση τις εντολές του Προέδρου, στις οποίες αναγράφεται το ονοματε¬ 
πώνυμο του βοηθούμενου,η διεύθυνση της κατοικίας του και το ποσόν 
του βοηθήματος, που χορηγείται πάντοτε με απόδειξη, όπου και ανα¬ 
γράφεται περιληπτικά η αιτιολογία χορηγήσεως. 

Άρθρο 14 

Η χρηματική περιουσία κάθε Ε.Λ.Φ.Α. που υπερβαίνει τις 20.000 
δρχ. πρέπει να κατατίθεται στο όνομα της Ε.Λ.Φ.Α. στην Εθνική ή σε 
άλλη Τράπεζα. 

Για κάθε ανάληψη απαιτείται απόφαση της Ε.Λ.Φ.Α. κυρωμένη από 
την Ιερά Μητρόπολη. 

Άρθρο 15 

Κάθε έτος, συντάσσεται ο Απολογισμός της προηγούμενης χρονιάς 
και θυροκολλάται μαζί με Έκθεση πεπραγμένων της Ε.Λ.Φ.Α. στη 
θύρα του Ναού, το πρώτο δεκαπενθήμερο του Ιανουάριου και για δέκα 
μέρες. Στην εν λόγω Έκθεση δεν ανακοινώνονται τα ονόματα των βοη¬ 
θουμένων πτωχών - εμπεριστάτων. 

Αντίγραφα του Απολογισμού και της Εκθέσεως πεπραγμένων υπο¬ 
βάλλονται μέχρι το τέλος Ιανουάριου στην κεντρική Υπηρεσία, με συ¬ 
νημμένο εμπιστευτικό Πίνακα των βοηθουμένων Ενοριτών. 

Άρθρο 16 

Αν σε κάποια Ενορία υπάρχει κάποιο αναγνωρισμένο φιλανθρωπικό 
σωματείο ή ίδρυμα, μπορεί να αναπτύσσεται συνεργασία για αποδοτικό¬ 
τερη περίθαλψη των απόρων και των εμπεριστάτων. 

ΚΕΦΑΛΑΙΟ Γ 

Κεντρική οργάνωση 
Διοίκηση και εκπροσώπηση της 
«Λόγιας Φιλαδελφίας και Αλληλεγγύης» 

Άρθρο 17 

Όλες οι Ε.Λ.Φ.Α. διοικούνται - εποπτεύονται και εκπροσωπούνται 
από τη «Λόγια Φιλαδελφίας και Αλληλεγγύης» της Ιεράς Μητροπόλεως 
(ΛΟ.ΦΙ.Α). 

Άρθρο 18 

α) Η «Λόγια Φιλαδελφίας και Αλληλεγγύης» (ΛΟ.ΦΙ.Α) διοικείται 
από εννεαμελές Διοικητικό Συμβούλιο (Δ.Σ.), που αποτελείται από το 
Μητροπολίτη ως Πρόεδρο, τον Πρωτοσύγκελλο ή τον Γ ενικό Αρχιερα¬ 
τικό Επίτροπο ως Αντιπρόεδρο και επτά λαϊκούς και από τα δύο φύλα 
ως μέλη, που διορίζονται από τον Μητροπολίτη. 

β) Η θητεία τους είναι τριετής, άμισθη - τιμητική, και μπορούν να 
επανεκλεγούν. 

γ) Στη θέση κάθε μέλους που εκλείπει ή παραιτείται, ο Μητροπολίτης 
διορίζει αντικαταστάτη. 

δ) Με πρόταση του Μητροπολίτη - Προέδρου του Δ.Σ. και με αιτιολο¬ 
γημένη απόφαση του Δ.Σ., μπορεί να αντικατασταθεί ένα μέλος του 
Δ.Σ., και πριν από τη λήξη της θητείας τους. 

ε) Ο Μητροπολίτης μπορεί να αντικαθιστά και κάθε μέλος που απου¬ 
σιάζει αδικαιολόγητα από τρεις συνεχείς συνεδριάσεις του Δ.Σ. 

Άρθρο 19 

Το Δ.Σ. εκλέγει από τα μέλη του ένα Ταμία. 

Το Συμβούλιο συνεδριάζει με πρόσκληση του Προέδρου ή του Αντι¬ 
προέδρου (κατόπιν εντολής του Προέδρου). Για να υπάρχει απαρτία, 
πρέπει να παρευρίσκονται πέντε τουλάχιστον μέλη του Δ.Σ. Το Συμβού¬ 
λιο αποφασίζει με σχετική πλειοψηφία των παρόντων μελών. Σε περί¬ 
πτωση ισοψηφίας, υπερισχύει η ψήφος του Προέδρου. - 

Άρθρο 20 

Το Συμβούλιο αποφασίζει για κάθε υπόθεση που αφορά την Υπηρεσία 
και ειδικότερα: α) μελετά και αποφασίζει διάφορα μέτρα για την υλική 
ενίσχυση και για την ευόδωση των σκοπών της Υπηρεσίας. 

β) καταρτίζει τον ετήσιο προϋπολογισμό των εσόδων και εξόδων, τον 
οποίο και δημοσιεύει σε επίσημο ενημερωτικό έντυπο της Μητροπό- 
λεως. 

γ) ορίζει από τα μέλη του εξελεγκτική επιτροπή του ετησίου απολογι¬ 
σμού της ΛΟ.ΦΙ.Α. 

Για τον Πρόεδρο και τον Αντιπρόεδρο του Διοικητικού Συμβουλίου 
Άρθρο 21 

Ο Πρόεδρος εκπροσωπεί τη ΛΟ.ΦΙ.Α. και τις Ε.Λ.Φ.Α. σε όλες τις 
έννομες σχέσεις τους και απέναντι σε κάθε Αρχή. Συγκαλεί το Δ.Σ., κα¬ 
θορίζει την ημερήσια Διάταξη των συνεδριάσεων του Δ.Σ. και υπογράφει 
τη σχετική αλληλογραφία. Ασκεί την εποπτεία στις Ε.Λ.Φ.Α. και επι¬ 
λύει διαιτητικά κάθε ανωμαλία ή διαφορά των Μελών των Ε.Λ.Φ.Α. 
που ενδέχεται να διαταράξει ουσιαστικά την αρμονική συνεργασία τους. 

Ο Αντιπρόεδρος αναπληρώνει τον Πρόεδρο, όταν απουσιάζει ή κωλύ¬ 
εται να παρευρεθεί, και ασκεί όλα τα δικαιώματα εκείνου που αναφέρο- 
νται στο προηγούμενο άρθρο. 

Λογιστική και Ταμειακή Υπηρεσία 

Άρθρο 22 

Η λογιστική και η ταμειακή υπηρεσία του Ταμείου διεξάγεται από το 
Λογιστήριο της Ιεράς Μητροπόλεως, με δυνατότητα αποζημιώσεως 
των απασχολουμένων κατόπιν αποφάσεως του Δ.Σ. 

Ο λογιστής εκδίδει, με βάση γραπτές εντολές του Πρόεδρου, τα 
εντάλματα πληρωμής και τα γραμμάτια εισπράξεως και τηρεί τα οικεία 
λογιστικά βιβλία. Σε συμφωνία με τον ειδικό ταμία, ο λογιστής καταρτί¬ 
ζει κάθε μήνα κατάσταση των εισπράξεων και των πληρωμών. 

Ο ειδικός ταμίας μπορεί να κρατεί ένα ποσόν που το καθορίζει το Δ.Σ. 
ανάλογα με τις περιστάσεις. Οι εισπράξεις πέρα από αυτό το ποσόν υπο¬ 
χρεωτικά πρέπει να κατατίθενται στο όνομα της «Λόγιας Φιλαδελφίας 
και Αλληλεγγύης», στην Εθνική ή σε άλλη Τράπεζα της εκλογής του 
Δ.Σ. 

Μετά από απόφαση του Δ.Σ. άν κριθεί σκόπιμο, η διεξαγωγή της τα¬ 
μειακής υπηρεσίας της ΛΟ.ΦΙ.Α. μπορεί να ανατεθεί μερικά ή ολικά 
στην Εθνική ή σε άλλη Τράπεζα της εκλογής του Δ.Σ. 

Για κάθε ανάληψη χρημάτων από τα χρήματα του Ταμείου που 
υπάρχουν διαθέσιμα στις Τράπεζες, απαιτείται απόφαση του Προέδρου. 

Γραμματειακή υπηρεσία 
Άρθρο 23 

Τη γραμματειακή υπηρεσία διεξάγει υπάλληλος της Μητροπόλεως ή 
άλλο κατάλληλο πρόσωπο, διορισμένο με απόφαση του Μητροπολίτη, 
και με δυνατότητα αποζημιώσεως του απασχολουμένου καθοριζόμενη 
από το Δ.Σ. Η γραμματειακή και η λογιστική υπηρεσία μπορεί να ανα¬ 
τεθεί προσωρινά στο ίδιο πρόσωπο. 

ΚΕΦΑΛΑΙΟ Δ’ 

Πόροι της «Λογίοις Φιλαδελφίας και Αλληλεγγύης» και διάθεσή τους 
Άρθρο 24 

Πόροι της ΛΟ.ΦΙ.Α. είναι: α) Τα κονδύλια που αναγράφονται στους 
ετήσιους προϋπολογισμούς των ιερών Ναών της I. Μητροπόλεως. 
β) Ποσοστό 30% από τις χρηματικές προσόδους κάθε Ε.Λ.Φ.Α. 
γ) Ποσόν που εισπράττεται από τις εκδιδόμενες άδειες γάμου, διαζυ¬ 
γίων και τα πιστοποιητικά αγαμίας. 

δ) Επιχορηγήσεις από τον Μητροπολίτη και τους Εφημερίους, 
ε) Προαιρετικές εισφορές και δωρεές διαφόρων φιλανθρωπικών ορ¬ 
γανώσεων ή φυσικών προσώπων. 

ζ) Ποσοστό 50% από τις εισπράξεις του ετησίου Εράνου της Αγάπης, 
η) Τυχούσα αρωγή του Δημοσίου και 
θ) οποιαδήποτε άλλη πρόσοδος. 

Άρθρο 25 

Οι πόροι της ΛΟ.ΦΙ.Α. διατίθενται για γενικότερους φιλανθρωπι¬ 
κούς σκοπούς, σύμφωνα με όσα ορίζονται στο άρθρο 2 του παρόντος Κα¬ 
νονισμού, και για ενίσχυση των ασθενεστέρων Ε.Λ.Φ.Α. στην εκπλή¬ 
ρωση των υποχρεώσεών τους. 


Άρθρο 26 

Ο Πρόεδρος μπορεί, χωρίς απόφαση του Δ.Σ., να παρέχει έκτακτη χρη¬ 
ματική ενίσχυση σε Ε.Λ.Φ.Α., φιλανθρωπικά ιδρύματα και σωματεία 
και σε ιδιώτες. 

Άρθρο 27 

Η όλη ποιμαντική και φιλανθρωπική διακονία πρέπει να ασκείται απο¬ 
κεντρωμένα από τις Ε.Λ.Φ.Α., και μόνο για ευρύτερα και σημαντικό¬ 
τερα προβλήματα θα επιλαμβάνεται η ΛΟ.ΦΙ.Α. με τεκμηριωμένη ει¬ 
σήγηση της αρμόδιας Ε.Λ.Φ.Α. 

Το Δ.Σ. της ΛΟ.ΦΙ.Α. μπορεί να αναθέσει σε κάποιο μέλος του την 
εξακρίβωση της αλήθειας των ισχυρισμών όσων ζητούν αρωγή. Η ίδια 
ευθύνη μπορεί να ανατεθεί και σε υπαλλήλους της Ιεράς Μητροπόλεως. 

ΚΕΦΑΛΑΙΟ Ε' 

Γενικές Συνελεύσεις - Λογοδοσία. 

Άρθρο 28 

Η Γενική Συνέλευση των Ενοριακών παραρτημάτων της Υπηρεσίας 
πραγματοποιείται τακτικά μιά φορά το χρόνο, μετά από τη συγκέ¬ 
ντρωση των Απολογισμών των Ε.Λ.Φ.Α. (άρθρ. 17), και έκτακτα με 
πρόσκληση του Μητροπολίτη - Προέδρου ή με αίτηση του 1/5 του όλου 
αριθμού των Ε.Λ.Φ.Α. της I. Μητροπόλεως. 

Άρθρο 29 

Στη Συνέλευση που συγκαλείται σύμφωνα με το προηγούμενο άρθρο, 
αναγινώσκεται η Έκθεση Πεπραγμένων του Δ.Σ. για το όλο φιλανθρω¬ 
πικό έργο που επικαλέσθηκε από τη ΛΟ.ΦΙ.Α. και τις Ε.Λ.Φ.Α. και τη 
διαχείρισή τούς, διατυπώνονται τυχόν παρατηρήσεις και συντάσσεται 
Πρακτικό, για την έγκριση ή μη των προηγουμένων. 

Άρθρο 30 

Το Διοικητικό Συμβούλιο, μετά το πέρας της ετήσιας Γενικής Συνε- 
λεύσεως, υποβάλλει στην Ιερά Μητρόπολη Γουμενίσσης, Αξιουπόλεως 
& Πολυκάστρου τα εξής στοιχεία: 

α) Αντίγραφο Απολογισμού εσόδων και εξόδων, με σχετική Έκθεση. 

β)Αντίγραφο Πρακτικού Γ εν. Συνελεύσεως για την έγκριση του Απο¬ 
λογισμού. 

γ) Κατάσταση κινητής και ακίνητης περιουσίας και των ετησίων εσό¬ 
δων που προέρχονται από αυτήν. 

ΚΕΦΑΛΑΙΟ ΣΤ - 
Τελικές διατάξεις 

Άρθρο 31 

.Η Υπηρεσία καταργείται με απόφαση της Γενικής Συνελεύσεως, που 
συγκαλείται ειδικά γι’ αυτόν το σκοπό, και με έγκριση της αποφάσεως 
αυτής από την I. Μητρόπολη Γουμενίσσης, Αξιουπόλεως & Πολυκά¬ 
στρου δημοσιευμένη αρμοδίως. 

Μετά την κατάργησή της, η περιουσία της περιέρχεται σε κάποιο από 
τα εκκλησιαστικά φιλανθρωπικά ιδρύματα με απόφαση του Μητροπο¬ 
λίτη ή, άν δεν υπάρχουν, στην Ιερά Μητρόπολη. 

Άρθρο 32 

Ο Κανονισμός αυτός ισχύει από τη δημοσίευσή του στο περιοδικό 
«ΕΚΚΛΗΣΙΑ» και μπορεί να τροποποιηθεί με απόφαση του Μητροπο¬ 
λίτη. 

Γουμένισσα, 27 Νοεμβρίου 1991 
-♦- 

Αριθ. 267 (13) 

Σύσταση και λειτουργία «Γενικού Φιλοπτώχου Ταμείου» της Ι.Μ. Αγιάς 
και Συκουρίου και ενοριακών τοιούτων. 

Ο ΜΗΤΡΟΠΟΛΙΤΗΣ ΑΓΙΑΣ ΚΑΙ ΣΥΚΟΥΡΙΟΥ 
Ως Ιεράρχης της Αγιωτάτης του Χριστού Εκκλησίας 

Έχοντας υπ’ όψει: 

α) Τας ευαγγελικάς επιταγάς περί της προς τον πλησίον αγάπης, εκ- 
δηλουμένης δια της έργω ευποιΐας και συμπαραστάσεως προς τους εν¬ 
δεείς και άξιους βοήθειας αδελφούς ημών. 

β) Το ποιμαντικόν καθήκον ημών του φροντίζειν και μεριμνάν ανυ- 

στάκτως περί τω πνευματικών και υλικών αναγκών του χριστεπώνυμου 
πληρώματος της Θεοσώστου ημών Επαρχίας. 

γ) Τας διατάξεις των άρθρων 1 παραγρ. 4, 29 και 67 του Νόμου 
590/1977 «περί Καταστατικού Χάρτου της Εκκλησίας της Ελλάδος». 

δ) Το άρθρον 20 παρ. 2 του υπ’ αριθ. 1/1969 Κανονισμού της Ιεράς 
Συνόδου «περί οργανισμού διοικήσεως Εκκλησιαστικών Σωμάτων και 

Οργάνων». .... 

ε) Τους ιερούς Κανόνας της Αγίας ημών Εκκλησίας, οι οποίοι επι¬ 
βάλλουν την φιλανθρωπίαν και αγαθοεργίαν, αποφασίζομεν: 

Συνιστώμεν ευαγές εκκλησιαστικόν Ίδρυμα παρά τη καθ’ ημάς I. 
Μητροπόλει υπό την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑ- 
ΜΕΙΟΝ» της Ιεράς Μητροπόλεως Αγιάς και Συκουρίου με έδραν την 
Αγιά. 

Παραρτήματα του Ιδρύματος τούτου υπαγόμενα απ’ ευθείας εις το 
Γενικόν Φιλόπτωχον Ταμείον της Ιεράς ημών Μητροπόλεως δύνανται 
να ιδρύονται παρ’ εκάστη Ενορία της Θεοσώστου ημών Μητροπό¬ 
λεως. 

Τα της διοικήσεως, διαχειρίσεως, σκοπού και λειτουργίας τούτου κα¬ 
θορίζονται δι’ ίδιου Κανονισμού. 

Εν Αγιά τη 13 Ιανουάριου 1992 
1- Ο ΑΓΙΑΣ ΚΑΙ ΣΤΚΟΤΡΙΟΤ ΠΑΥΛΟΣ 


ΚΑΝΟΝΙΣΜΟΣ 

ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΑΓΙΑΣ ΚΑΙ ΣΥΚΟΥΡΙΟΥ 

Α. ΣΥΣΤΑΣΙΣ - ΣΚΟΠΟΣ 

Άρθρον 1 

Συνιστάται ευαγές Εκκλησιαστικόν ίδρυμα υπό την επωνυμίαν «ΓΕ¬ 
ΝΙΚΟΝ ΦΙΛΟΠΤΩΧΟΝ ΤΑΜΕΙΟΝ» της Ιεράς Μητροπόλεως Αγιάς 
και Συκουρίου, έδραν έχον την πόλιν της Αγιάς και τελούν υπό την διοί- 
κησιν και εποπτείαν της Ιεράς Μητροπόλεως. 

Άρθρον 2 

Σκοπός του Ιδρύματος είναι: 

α) Η παροχή πάσης υλικής βοήθειας και περιθάλψεως εις ενδεείς 
(πτωχούς, ασθενείς, αστέγους, εγκαταλελειμμένους κ.α.) της Μητρο- 
πολιτικής περιφέρειας έχοντας ανάγκην βοήθειας και συμπαραστά- 
σεως. 

β) Η οικονομική ενίσχυσης απόρων μαθητών και σπουδαστών. 

γ) Η προικοδότησις προς αποκατάστασιν απόρων κορασίδων. 

δ) Η οικονομική ενίσχυσις απόρων πολυτέκνων οικογενειών. 

ε) Η παροχή Ελληνοχριστιανικής διαφωτίσεως εις τους κατοίκους 
της Μητροπολιτικής περιφέρειας δι’ εκδόσεως εντύπων και διαφωτιατι- 
κών φυλλαδίων. 

στ) Η βράβευσις αριστούχων μαθητών και μαθητριών της τελευταίας 
τάξεως Λυκείων της Μητροπολιτικής περιφέρειας. 

Β. ΔΙΟΙΚΗΣΙΣ 
Άρθρον 3 

Το Γ ενικόν Φιλόπτωχον Ταμείον διοικείται υπό πενταμελούς Επιτρο¬ 
πής αποτελούσης το Διοικητικόν Συμβούλων αυτού, αποτελουμένου εκ 
των: 

α) Του Μητροπολίτου ως Προέδρου, β) Του Πρωτοσυγκέλλου ή του 
Γ εν. Αρχιερατικού Επιτρόπου, ως αντιπροέδρου, γ) ενός κληρικού της 
Μητροπόλεως εκτελούντος καθήκοντα Γραμματέως και Ταμίου και δ) 
Δύο λαϊκών (ανδρών ή γυναικών) διοριζομένων υπό του Μητροπολί¬ 
του. 

Τον Πρόεδρον απόντα ή κωλυόμενον αναπληροί η Αντιπρόεδρος. Τα 
μέλη του Δ.Σ. διορίζονται απί τριετεί θητεία, μετά την λήξιν της οποίας 
δυνατής ούσης της επανεκλογής των. Παν μέλος του Δ.Σ. εκλείπον ή 
παραιτούμενου προ της λήξεως της θητείας του αντικαθίσταται υπό του 
Μητροπολίτου. Μέλος απέχον αδικαιολογήτους τριών συνεδριάσεων του 
Δ.Σ. δύναται ν’ αντικατασταθή υπό του Μητροπολίτου. 


Γ. ΠΟΡΟΙ 

Άρθρον 4 

Πόροι του Γεν. Φιλοπτώχου Ταμείου είναι: 
α) Αι ειαφοραί και οικονομικαί ενισχύσεις των ενοριακών Ναών, αι 
οποίαι αναγράφονται ετησίους εις τους προϋπολογισμούς, ως και τοιαύ- 
ται των I. Μονών. 

β) Αι εξ’ ελευθέρας βουλήσεως προσφοραί του Μητροπολίτου και των 
Αιδεσ. Εφημερίων. 

γ) Αι δωρεαί και προσφοραί των φιλανθρώπων ή φιλανθρωπικών ορ¬ 
γανώσεων, Σωματείων και Συλλόγων, 
δ) Αι τυχόν κρατικαί επιχορηγήσεις. 

ε) Ποσοστόν 20% εκ των εις χρήμα μηνιαίων προσόδων εκάστου 
ενοριακού Φιλοπτώχου Ταμείου αποδιδόμενου ανά τρίμηνον. 

στ) Ποσοστόν 40% εκ του ετησίου εράνου της «ΗΜΕΡΑΣ ΤΗΣ 
ΑΓΑΠΗΣ» διενεργουμένου κατά μήνα Δεκέμβριον. 

ζ) Το προϊόν εράνου εκ δισκοφοριών εις Ενορίας άνω των 50 οικογε¬ 
νειών. 

η) Διάφοροι άλλοι πόροι μη κατονομαζόμενοι ώδε, τους οποίους ήθε- 
λεν εξεύρει το Δ. Συμβούλιου. 

ΣΥΣΤΑΣΙΣ ΕΝΟΡΙΑΚΩΝ ΦΙΛΟΠΤΩΧΩΝ ΤΑΜΕΙΩΝ 

Άρθρον 5 

Προς ευχερεστέραν εκπλήρωσιν του σκοπού του Γ ενικού Φιλοπτώ- 
χου Ταμείου συνιστάται παρ’ εκάστη Κοινότητι άνω των πεντήκοντα οι¬ 
κογενειών ειδικόν Ταμείον ονομαζόμενου «ΕΝΟΡΙΑΚΟΝ ΦΙΛΟΠΤΩ- 
ΧΟΝ ΤΑΜΕΙΟΝ» με έδραν τον κεντρικόν Ναόν της Κοινότητος. 

Άρθρον 6 

Έκαστον Ενοριακόν Φιλόπτωχον Ταμείον στερείται ιδίας νομικής 
προσωπικότητος και διοικείται υπό τετραμελούς Επιτροπής, ήτοι εκ του 
Εφημερίου του Ναού, ως Προέδρου, ενός Εκκλησιαστικού Συμβούλου, 
ως αντιπροέδρου και δύο Κυριών ή Δεσποινίδων, διοριζομένων υπό του 
Μητροπολίτου τη προτάσει του Εφημερίου. Ταμίαν και Γραμματέα της 
Επιτροπής εκλέγει αύτη κατά την πρώτην αυτής συνεδρίαν. 

Άρθρον 7 

Τα μέλη της Διοικητικής και Διαχειριστικής Επιτροπής των Ενορια- 
κών Φιλοπτώχων Ταμείων διορίζονται επί τριετεί θητεία, του Μητρο¬ 
πολίτου δυναμένου και προ της λήξεως της θητείας αυτών να αντικατα- 
στήση τα μέλη, άτινα δια λόγους απασχολήσεως ή υγείας ή άλλης τινός 
αιτίας δεν δύνανται να προσφέρουν τας υπηρεσίας τών.’ Τα συμπληρώ- 
νοντα την τριετή αυτών θητείαν μέλη των Ε.Φ.Τ. δύνανται να επαναδιο- 
ρίζονται. 

Άρθρο 8 

Η Διοικητική και Διαχειριστική Επιτροπή των Ε.Φ.Τ. συνέρχεται 
τακτικώς μεν άπαξ του μηνός και επιλαμβάνεται των ενδιαφερουσών 
αυτήν υποθέσεων, εκτάκτως δε συγκαλείται όταν κληθή υπό του Πρόε¬ 
δρου αυτής ή ζητήσωσι τούτο τα δύο εκ των τεσσάρων μελών αυτής. Η 
Επιτροπή ευρίσκεται εν απαρτία εάν παρίστανται δύο τουλάχιστον μέλη 
και αποφασίζει δια σχετικής πλειοψηφίας των παρόντων, εν ισοψηφία δε 
υπερισχύει η ψήφος του Προέδρου. Παν έγγραφον της Επιτροπής υπο¬ 
γράφεται υπό του Προέδρου. 

ΠΟΡΟΙ ΤΟΥ Ε.Φ.Τ. 

Άρθρον 9 

Πόροι του Ενοριακού Φιλοπτώχου Ταμείου είναι: 
α) Αι προαιρετικοί εισφοραϊ των πιστών. 

β) Το προϊόν των κυτίων, τα οποία τοποθετούνται εις τους I. Ναούς 
με την ένδειξιν «ΚΥΤΙΟΝ ΥΠΕΡ ΤΩΝ ΠΤΩΧΩΝ». _ 

γ) Το προϊόν περιερχομένου δίσκου υπέρ των πτωχών, κατόπιν 
εγκρίσεως της I. Μητροπόλεως. 

δ) Ποσοστόν 60% εκ του ετησίου εράνου της «ΗΜΕΡΑΣ ΤΗΣ ΑΓΑ¬ 
ΠΗΣ». 

ε) Αι τυχόν Κρατικαί επιχορηγήσεις. 

Άρθρον 10 

Οι πόροι των Ενοριακών Φιλοπτώχων Ταμείων διατίθενται: 

1. Προς περίθαλψιν πτωχών της Ενορίας, δια παροχής εις αυτούς 
τακτικού ή εκτάκτου βοηθήματος, ειδών ενδύσεως, ιατρικής περιθάλ- 
ψεως και φαρμάκων. 

2. Δι’ αγοράν βιβλίων, σχολικών ειδών και δια την παροχήν χρημα¬ 
τικών βοηθημάτων εις απόρους μαθητάς της Ενορίας. 

3. Δι’ επισκέψεις εις τους φυλακισμένους και εις διαβιούντας εις 
ευαγή ιδρύματα προς ενίσχυσίν των. 

4. Εις περίπτωσιν κατά την οποίαν εις ένα I. Ναόν δεν υπάρχει κίνη- 
σις αναγκών και δεν παρέχονται βοηθήματα, ημπορεί το προϊόν των πό¬ 
ρων να αποστολή εις το Γενικόν Φιλόπτωχον Ταμείον. 

Άρθρον 11 

Η εξακρίβωσις της ενδείας εκάστου πτωχού Ενορίτου πρέπει να γίνε¬ 
ται το δυνατόν ταχύτερον και μετά μεγίστης προσοχής και κατόπιν να 
γίνεται έγγραφή του εις τα επί τούτω βιβλία της Ενορίας και σημειώσεις 
χρησίμων παρατηρήσεων. 

ΔΙΑΧΕΙΡΙΣΙΣ 

Άρθρον 12 

Η διαχείρισης του Γενικού Φιλοπτώχου Ταμείου και των Ενοριακών 
Φιλοπτώχων Ταμείων γίνεται δια της τηρήσεως των εξής: 

α) Διπλοτύπων Γραμματίων εισπράξεως και πληρωμής, δεόντως 
ηριθμημένων και τεθεωρημένων υπό της Ιεράς Μητροπόλεως. 

,. β) Βιβλίου Ταμείου (εισπράξεως και πληρωμών), ωσαύτως ηριθμη- 
μένου και τεθεωρημένου υπό της Ιεράς Μητροπόλεως. 

γ) Φακέλλου διαφυλάξεως τιμολογίων, αποδείξεων κ.λπ, 

δ) Βιβλίου Πρακτικών, τεθεωρημένου υπό της Ιεράς Μητροπό¬ 
λεως. 

ε) Αι εισπράξεις εκ των Κυτίων και εκ των δίσκων θα καταμετρού¬ 
νται και θα καταχωρούνται εις ειδικόν Πρακτικόν Καταμετρήσεως, το 
οποίον θα υπογράφεται τουλάχιστον υπό δύο μελών του Δ.Σ. ή της Δ.Ε. 
Αι εκδιδόμεναι αποδείξεις διά δωρεάς ή προαιρετικάς εισφοράς; θα υπο¬ 
γράφονται υπό του Προέδρου και του Ταμίου. 


Άρθρον 13 

Κατά μήνα Ιανουάριον συντάσσεται ο Απολογισμός του διαρρεύσα- 
ντος έτους, αντίγραφου του οποίου υποβάλλεται εις την Ιεράν Μητρόπο- 
λιν. 

Άρθρον 14 

Η χρηματική περιουσία εκάστου Ε.Φ.Τ., υπερβαίνουσα τας 15.000 
δρχ. δέον να κατατίθεται επ’ ονόματι του Ε.Φ.Τ. εις τινα Τράπεζαν. Δια 
πάσαν ανάληψιν απαιτείται απόφασις της Δ.Ε. κεκυρωμένη υπό της Ιε¬ 
ράς Μητροπόλεως. 

Άρθρον 15 

Έν περιπτώσει διαλύσεως του Γ.Φ.Τ. η περιουσία αυτού περιέρχεται 
αυτοδικαίως εις την Μητρόπολιν Αγιάς και Συκουρίου, ήτις δύναται να 
διαθέση αυτήν 6Γ οιονδήποτε παρεμφερή σκοπόν. 

Η περιουσία των Ε.Φ.Τ., εν περιπτώσει διαλύσεως αυτών, περιέρχε¬ 
ται εις το παρά τη Ιερά Μητροπόλει Γενικόν Φιλόπτωχον Ταμείον. 

Άρθρο 16. 

Ο παρών Κανονισμός δύναται να τροποποιηθή και να συμπληρωθή υπό 
του Μητροπολίτου μετά γνώμην του Διοικητικού Συμβουλίου του 
Γ.Φ.Τ. 

Άρθρον 17 

Η ισχύς του παρόντος άρχεται από της δημοσιεύσεως αυτού εις το 
επίσημον δελτίον της Ιεράς Συνόδου της Εκκλησίας της Ελλάδος «ΕΚ¬ 
ΚΛΗΣΙΑ». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





